

**Қазақстан Республикасы Индустрия және сауда Министрлігі Инвестиция комитеті Төрағасының 2003 жылғы 18 наурыздағы N 18-п "Инвестициялар мемлекеттiк қолдауының кейбiр мәселелерi туралы" бұйрығына өзгерістер мен толықтырулар енгізу туралы**

***Күшін жойған***

Қазақстан Республикасы Индустрия және сауда министрлігі Инвестициялар комитеті Төрағасының 2006 жылғы 3 қарашадағы N 83-п Бұйрығы. Қазақстан Республикасының Әділет министрлігінде 2006 жылғы 11 қарашада Нормативтік құқықтық кесімдерді мемлекеттік тіркеудің тізіліміне N 4451 болып енгізілді. Күші жойылды - Қазақстан Республикасы Индустрия және жаңа технологиялар министрінің 2012 жылғы 1 маусымдағы № 184 бұйрығымен.

      Ескерту. Бұйрықтың күші жойылды - ҚР Индустрия және жаңа технологиялар министрінің 2012.06.01 № 184 (алғашқы ресми жарияланған күнінен кейін он күнтізбелік күн өткен соң қолданысқа енгізіледі) бұйрығымен.

      Инвестициялық преференцияларды алуға арналған өтінімге қоса берілген құжаттарға қойылатын талаптарды жеңілдету мақсатында, 2003 жылғы 8 қаңтардағы N 373 "Инвестициялар туралы" Қазақстан Республикасы  Заңының 19 бабы 4) тармақшасына сәйкес  **БҰЙЫРАМЫН:**

      1. Қазақстан Республикасы Индустрия және сауда Министрлігінің Инвестиция комитеті Төрағасының 2003 жылғы 18 наурыздағы  N 18-п "Инвестициялар мемлекеттiк қолдауының кейбiр мәселелерi туралы" бұйрығына (Нормативтік құқықтық актілерді мемлекеттік тіркеу Тізілімінде N 2222 болып тіркелген, Қазақстан Республикасының орталық атқару және басқа мемлекеттік органдарының нормативтік құқықтық актілері Бюллетенінде жарияланған, 2003 жыл, N 23-24, 850-бап, Нормативтік құқықтық актілерді мемлекеттік тіркеу Тізілімінде N 4330 болып тіркелген, 2006 жылғы 18 тамызда N 151 (957) Заң газетінде жарияланған, "2003 жылғы 18 наурыздағы N 18-п Қазақстан Республикасы Индустрия және сауда Министрлігінің Инвестиция комитеті Төрағасының бұйрығына өзгеріс енгізу туралы" Қазақстан Республикасы Индустрия және сауда министрлігі Инвестиция комитеті төрағасының 2006 жылғы 20 шілдедегі  N 54-п бұйрығымен өзгеріс енгізілді) мынадай өзгерістер мен толықтырулар енгізілсін:

      1-тармақта:   
      2) тармақша мынадай редакцияда жазылсын:   
      "2) Тіркелген активтерге инвестициялар сомасы 60 мың айлық есептік көрсеткіштен асатын инвестициялық жобаның бизнес-жоспарын дайындау жөніндегі нұсқаулық (2-қосымша);";

      мынадай мазмұндағы 3) тармақшамен толықтырылсын:   
      "3) Тіркелген активтерге инвестициялар сомасы 60 мың айлық есептік көрсеткіштен аспайтын инвестициялық жобаның бизнес-жоспарын дайындау жөнiндегі нұсқаулық (3-қосымша).";

      Көрсетілген бұйрыққа 2-қосымшаның атауы мынадай редакцияда жазылсын:   
      "Тіркелген активтерге инвестициялар сомасы 60 мың айлық есептік көрсеткіштен асатын инвестициялық жобаның бизнес-жоспарын дайындау жөнiндегі нұсқаулық";

      осы бұйрықтың қосымшасына сәйкес 3-қосымшамен толықтырылсын.

      2. Осы бұйрық оны алғаш ресми жариялағаннан кейін күнтізбелік он күн өткен соң қолданысқа енгізіледі.

*Төраға*

Қазақстан Республикасының        
Индустрия және сауда министрлiгi    
Инвестиция комитетi Төрағасының    
2006 жылғы 3 қарашадағы        
N 83-п бұйрығына қосымша

Қазақстан Республикасының        
Индустрия және сауда министрлiгi    
Инвестиция комитетi Төрағасының     
2003 жылғы 18 наурыздағы        
N 18-п бұйрығымен бекiтiлген      
3-қосымша

**Тіркелген активтерге инвестициялар сомасы 60 мың айлық**   
**есептік көрсеткіштен аспайтын инвестициялық жобаның**   
**бизнес-жоспарын дайындау жөнiндегі нұсқаулық 1. Инвестордың қысқа сипаттамасы**

      1. Заңды тұлғаның атауы.   
      2. Заңды тұлғаның ұйымдық-құқықтық нысаны, мемлекеттiк тiркеу (қайта тiркеу) күнi.   
      3. Заңды тұлға басшысының аты-жөні.   
      4. Заңды мекен-жайы, телефоны, факсы, электрондық поштасы.

**2. Жобаның қысқа сипаттамасы**

      5. Жобаның атауы.   
      6. Жобаның негiзгi мақсаттары.   
      7. Жобаның тiкелей қатысушылары.   
      8. Жобаны iске асыру орыны (облыс, аудан).   
      9. Қысқаша мазмұны:   
      1) шығаруға ұсынылатын өнiм;   
      2) болжанатын жобаның сипаты: жаңадан құру, жаңғырту немесе қолданыстағы кәсiпорынды кеңейту.   
      10. Жобаны iске асыру құны, қаржыландыру көздерi:   
      1) меншiк қаражаты;   
      2) заемдық қаражаттар (кредиттер немесе шаруашылық субъектiлердiң қаражаттарын тарту) және/немесе грант.   
      11. Жобаны iске асыру мерзiмi - инвестицияларды жүзеге асыру сәтiнен бастап \_ ай (жыл).

**3. Техникалық бөлiм**

      12. Жобаның технологиясын қысқаша сипаттау, жабдық сатып алу.   
      13. Технологиялық шешiмдi iрiктеудiң негiздемесi.   
      14. Жобаны iске асыру кестесi:

                                                          мың теңге

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Жұмыстардың атауы | Күнтiзбелiк жыл | | | | Күнтiзбелiк жыл | | | | Жалпы |
| 1 тоқсан | 2 тоқсан | 3 тоқсан | 4 тоқсан | 1 тоқсан | 2 тоқсан | 3 тоқсан | 4 тоқсан |
| 1. |  |  |  |  |  |  |  |  |  |
| 2. |  |  |  |  |  |  |  |  |  |
| 3. |  |  |  |  |  |  |  |  |  |
| ЖИЫНЫ: |  |  |  |  |  |  |  |  |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК